Pielikums

informatīvajam ziņojumam „Par Ekonomiskās sadarbības un attīstības organizācijas Kukuļošanas apkarošanas starptautiskajos biznesa darījumos darba grupas rekomendācijām un to izpildes nodrošināšanu”

**Darbības plāns WGB rekomendāciju izpildei**

|  |  |  |  |  |
| --- | --- | --- | --- | --- |
| **Nr.** | **Rekomendācija/2.fāzē vērtējamā joma** | **Veicamais pasākums** | **Atbildīgā**  **institūcija** | **Termiņš** |
| 1. | Sankcijas par starpniecību kukuļošanā pielīdzināt sankcijai par kukuļdošanu. | Izvērtēt iespēju izstrādāt grozījumus KL 322.pantā, paredzot pielīdzināt sankciju par starpniecību kukuļošanā sankcijai, kas noteikta KL 323.pantā par kukuļdošanu. | Tieslietu ministrija | 01.10.2014. |
| 2. | Palielināt sankcijas par kukuļdošanu un ar to saistītiem noziedzīgiem nodarījumiem - naudas atmazgāšana un grāmatvedības viltošana. | 2.1. Izvērtēt iespēju izstrādāt grozījumus KL, kas vērsti uz naudas soda apmēra palielināšanu par kukuļdošanu, noziedzīgi iegūtu līdzekļu legalizēšanu un grāmatvedības un statistiskās informācijas noteikumu pārkāpumiem.  2.2. Izvērtēt iespēju izstrādāt grozījumus KL 217.pantā, palielinot sankciju par grāmatvedības un statistiskās informācijas noteikumu pārkāpumiem. | Tieslietu ministrija | 01.10.2014. |
| 3. | Paredzēt iespēju saukt pie atbildības juridisko personu, kas reģistrēta Latvijā, par ārvalsts amatpersonas kukuļošanu ārpus Latvijas teritorijas, ko ir izdarījis šī uzņēmuma darbinieks vai pārstāvis, kas nav Latvijas pilsonis, nepilsonis vai ārzemnieks ar pastāvīgās uzturēšanas atļauju. | Izstrādāt grozījumus KL 4.pantā, papildinot to ar Latvijas Republikā reģistrētu juridisko personu kā eksteritoriālās jurisdikcijas subjektu. | Tieslietu ministrija | 01.10.2014. |
| 4. | Paredzēt pienākumu uzsākt kriminālprocesu gadījumā, ja tiek atteikta Latvijas pilsoņa izdošana ārvalstij, pamatojoties tikai uz pilsonību. | Izstrādāt grozījumus Kriminālprocesa likumā, nosakot, ka gadījumos, ja personas izdošana tiek atteikta, pamatojoties uz tās pilsonību, tiek pārņemts no ārvalsts attiecīgais kriminālprocess. | Tieslietu ministrija | 01.10.2014. |
| 5. | Apsvērt noteikt pienākumu revidentiem ziņot kompetentajām iestādēm par aizdomām par kukuļdošanu ārvalstu amatpersonai. | Izvērtēt iespēju veikt nepieciešamos grozījumus tiesību aktos, nosakot zvērinātiem revidentiem pienākumu, informēt tiesībsargājošās iestādes par faktiem, kas ir atklāti revīzijas laikā un norāda uz iespējama noziedzīga nodarījuma izdarīšanu. | Finanšu ministrija,  Korupcijas novēršanas un apkarošanas birojs | 01.10.2014. |
| 6. | Veicināt, lai uzņēmumi, kuri ir saņēmuši revidenta ziņojumu par iespējamo ārvalstu amatpersonu kukuļošanu, aktīvi un efektīvi reaģētu. | Sadarbībā ar uzņēmēju intereses pārstāvošajām organizācijām nodrošināt informatīvu pasākumu organizēšanu, kas vērsti uz Latvijas uzņēmēju informēšanu par nepieciešamo rīcību kukuļošanas gadījumos. | Korupcijas novēršanas un apkarošanas birojs, Finanšu ministrija, Ekonomikas ministrija | 01.06.2015. |
| 7. | Cik plaši tiek interpretētas KL 323.pantā minētās „intereses”, kā arī vai tās ietver sevī ne tikai fiziskās personas intereses, bet arī juridiskās personas intereses. | Apkopot tiesu praksi krimināllietās par kukuļdošanu (Krimināllikuma 323. pants), atspoguļojot, kādās interesēs tika nodots vai piedāvāts kukulis. | Tieslietu ministrija | 01.10.2014. |
| 8. | Juridisko personu atbildības piemērošana par ārvalstu amatpersonu kukuļošanu. | Apkopot informāciju par uzsāktajiem procesiem piespiedu ietekmēšanas līdzekļa piemērošanai juridiskai personai un spēkā esošiem nolēmumiem par piespiedu ietekmēšanas līdzekļa piemērošanu juridiskai personai, izvērtējot šādus jautājumus:   1. kā tiek interpretēta KL 70.1 pantā minētā „privāto tiesību juridiskā persona”, „juridiskās personas interesēs, labā” un „pārraudzība un kontrole”; 2. vai juridiskās personas atbildība „pārraudzības un kontroles trūkuma dēļ” tiek piemērota arī, ja ārvalstu amatpersonas kukuļošana nenotiek juridiskās personas interesēs vai labā; 3. vai praksē rodas problēmas ar „pārraudzības vai kontroles trūkuma” pierādīšanu attiecībā uz juridisko personu; 4. vai tiek saukta pie atbildības juridiskā persona gadījumā, ja persona, kas ieņem vadošo amatu „vada” vai „pilnvaro” (pretēji „izdara”) ārvalstu amatpersonas kukuļošanu; 5. vai var uzsākt procesu pret juridisko personu, ja fiziskā persona, kura ir izdarījusi noziedzīgo nodarījumu, ir mirusi vai aizbēgusi, pirms ir uzsākts pret viņu kriminālprocess. | Ģenerālprokuratūra,  Korupcijas novēršanas un apkarošanas birojs, Tieslietu ministrija | 01.10.2014. |
| 9. | KL 324.panta piemērošanas prakse. | Sagatavot pārskatu par Krimināllikuma 324.panta (2012.gada 13.decembra likuma redakcijā) praktisko piemērošanu, pārskatā iekļaujot informāciju par valsts amatpersonas amatu, kurai tika dots vai piedāvāts kukulis. | Korupcijas novēršanas un apkarošanas birojs, Ģenerālprokuratūra | 01.10.2014. |
| 10. | Tiesu prakse noziedzīgu iegūtu līdzekļu legalizēšanas lietās un politiski nozīmīgas personas definīcija un tās piemērošana praksē. | Apkopot tiesu praksi par pēdējiem 5 gadiem noziedzīgu iegūtu līdzekļu legalizēšanas lietās, kurās predikatīvais noziedzīgais nodarījums ir kukuļdošana, pēc iespējas iekļaujot lietas, kurās tika piemērota politiski nozīmīgas personas definīcija. | Noziedzīgi iegūtu līdzekļu legalizācijas novēršanas dienests | 01.10.2014. |
| 11. | Vai Latvija sniedz Konvencijas dalībvalstīm banku datus balstoties uz tiesiskās palīdzības lūgumiem, un kāda ir prakse attiecībā uz banku datu sniegšanu izmeklēšanas iestādēm. | Apkopot informāciju par sniegto tiesisko palīdzību ārvalstīm korupcijas lietās, kuru lūgumos tika lūgti banku dati, iekļaujot informāciju par izpildīto tiesisko palīdzību ārvalstīm skaitu un, norādot konkrētas valstis, kuru tiesiskās palīdzības lūgumi attiecībā uz banku datu sniegšanu tika izpildīti. | Ģenerālprokuratūra, Tieslietu ministrija | 01.10.2014. |

18.08.2014. 16:58

681

D.Spūle

67036733, [dina.spule@tm.gov.lv](mailto:dina.spule@tm.gov.lv)